З 81 аднатыпнага комплексу ў рэспубліцы па паказчыках за тры кварталы мы размясціліся на 34 месцы. А яшчэ 4–5 гадоў таму назад не ўзнімаліся вышэй за 50-е. Дасягнулі гэтага за кошт удасканалення тэхналогіі ўтрымання і кармлення жывёлы. Скажам, напрыклад, пасля таго, як пачалі на корм закладваць плюшчанае зерне, сярэднясутачныя прывагі быкоў растуць рэгулярна. Да таго ж мы яшчэ і ўдасканальваем тэхналогію прыгатавання такога корму. Калі ў першыя гады рыхтавалі яго ў павеці былога спіртзавода, дзе былі пэўныя абмежаванні па трамбоўцы і ўкрыванні з-за нізкага даху, то цяпер плюшчанае зерне ўкладваем у сянажныя траншэі на нашай тэрыторыі, а замест мяхоў з пяском і бетоннай пліткі ў якасці “гнёту” выкарыстоўваем зрулоненую салому. Гэта ў разы павысіла спажыўнасць корму.